Na osnovu člana 94. a u vezi sa članom 88. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20 i 33/21), člana 4. i 5. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo, broj: 12/22 i 22/22), Odluke Školskog odbora JU OŠ ''Pofalići'' Sarajevo, broj: 01-1-925/23 od 5.7.2023. godine i Saglasnosti Ministarstva za odgoj i obrazovanje Kantona Sarajevo, broj: 11-11-34-18969-14-2/23 od 22.06.2023. godine, JU Osnovna škola ''Pofalići'' Sarajevo raspisuje

**JAVNI KONKURS**

**za popunu upražnjenog radnog mjesta NAZIV, SJEDIŠTE I INTERNET STRANICA USTANOVE**

**Javna ustanova Osnovna škola ''Pofalići'' Sarajevo**

Ulica Ivanjska broj 1, 71000 Sarajevo [www.ospofalici.edu.ba](http://www.ospofalici.edu.ba)

**NAZIV RADNIH MJESTA:**

1. na određeno vrijeme od okončanja konkursne procedure do povratka radnice sa porodiljskog odsustva, a najkasnije do 01.03.2024. godine za:
   1. Nastavnik tehničke kulture ... 1 izvršilac, 14 časova sedmično.

**OPIS POSLOVA I POTREBNI USLOVI IZ PRAVILNIKA KOJIM SE REGULIŠE UNUTRAŠNJA ORGANIZACIJA I SISTEMATIZACIJA RADNIH MJESTA ZA RADNO MJESTO POD REDNIM BROJEM a) 1.:**

**Opis poslova:**

Poslovi ovog radnog mjesta obavljaju se na osnovu nastavnog plana i programa za osnovni odgoj i obrazovanje i na osnovu Pedagoških standarda i normativa za osnovno obrazovanje.

Nastavnik tehničke kuture obavlja i sljedeće poslove:

1. neposredni odgojno-obrazovni rad (redovna nastava prema Nastavnom planu i programu),
2. ostali oblici odgojno-obrazovnog rada: (pripremna, dopunska, dodatna, izborna, kursna, fakultativna nastava),
3. rad s odjeljenjskom zajednicom,
4. rad u okviru slobodnih aktivnosti,
5. individualno stručno usavršavanje,
6. rad na uvođenju inovacija, savremenih oblika i metoda rada,
7. rad u stručnim organima (stručni aktivi, odjeljenjsko, razredno i nastavničko vijeće),
8. rad u komisijima koje imenuje Školski odbor,
9. saradnja s roditeljima, s pedagogom, psihologom, bibliotekarom i ostalim stručnim saradnicima,
10. rad u okviru društvene djelatnosti škole,
11. rad na pedagoškoj dokumentaciji i evidenciji i unošenju i korištenju podataka u EMIS bazu podataka kao i drugim stručnim poslovima,
12. ostali poslovi (dežurstvo i dr.).

**Uslovi za vršenje poslova:**

* Pedagoški fakultet-odsjek tehnički odgoj i kultura življenja
* Pedagoški fakultet-odsjek kultura življenja i tehnički odgoj
* Pedagoški fakultet- odsjek tehnički odgoj, kultura življenja i informatika
* Pedagoški fakultet- profesor tehničkog odgoja
* Pedagoška akademija-grupa tehnički odgoj-informatika
* Pedagoško- tehnički fakultet profesor politehničkog vaspitanja i obrazovanja
* Viša pedagoška škola -nastavnik politehnike
* Nastavnički fakultet- nastavnik fizike, informatike sa tehničkim odgojem
* Filozofski fakultet-odsjek tehnički odgoj i informatika-zvanje nastavnik tehničkog odgoja i informatike
* Filozofski fakultet-odsjek tehnički odgoj i informatika-zvanje profesor tehničkog odgoja i informatike
* Profesor proizvodno- tehničkog obrazovanja
* Profesor politehničkog obrazovanja i odgoja
* Nastavnik tehničkog obrazovanja
* Profesor tehničkog obrazovanja
* Bakalaureat/bachelor kulture življenja i tehničkog odgoja sa informatikom
* Magistar kulture življenja i tehničkog odgoja sa informatikom
* Bachelor informatike i tehnike
* Magistar tehničkog odgoja i informatike
* Magistar informatike i tehnike
* Magistar tehničkog odgoja i kulture življenja
* Magistar tehničkog odgoja
* Diplomirani inžinjer mašinstva

Pored stručnih uslova, potrebno je da ima široko i temeljito opće obrazovanje, da dobro poznaje disciplinu koju predaje, da poznaje psihološko-pedagoške i metodičke osnove nastave i odgoja, kao i da ima ljudske kvalitete neophodne za nastavničku profesiju.

Na radno mjesto pod a) 1. u skladu sa članom 121. Zakona o osnovnom odgoju i obrazovanju („Službene novine Kantona Sarajevo“ br. 23/17, 33/17, 30/19, 34/20 i 33/21), radni odnos mogu zasnovati lica koja su završila prvi ciklus bolonjskog visokoobrazovnog procesa do kraja školske 2020/21. godine uz obavezu da završe II ciklus bolonjskog visokoobrazovnog procesa u roku od 4 godine od dana stupanja na snagu ovog zakona. Radni odnos mogu zasnovati i lica koja su stekla VI stepen stručne spreme po predbolonjskom sistemu studiranja. Ova lica su obavezna doškolovati se, u roku od tri godine, od dana donošenja programa doškolovavanja.

**MJESTO OBAVLJANJA RADA:**

Javna ustanova Osnovna škola “Pofalići” Sarajevo, ul. Ivanjska br. 1, 71 000 Sarajevo.

**RADNO VRIJEME:**

Radno vrijeme radnika za radna mjesta navedena pod rednim brojevima: a) 1 određuje se zavisno od rasporeda časova i smjena za školsku 2023/2024. godinu i traje u dužini radnog vremena utvrđenog prijavom na PIO, Kolektivnim ugovorom, Pravilnikom o radu JU OŠ „Pofalići“ i ugovorom o radu radnika.

**IZNOSI OSNOVNE PLAĆE:**

Osnovna plaća radnika sa punom nastavnom normom za poziciju pod rednim brojem a) 1. iznosi:

* nastavnik/stručni saradnik sa završenim sa završenim VII, I/II ciklus bolonje (180, 240, 300 ECTS) – 1.306,80 KM;
* nastavnik/stručni saradnik – mentor/samostalni stručni saradnik, sa završenim VII, I/II ciklus bolonje (180, 240, 300 ECTS) – 1.343,10 KM;
* nastavnik/stručni saradnik – savjetnik/viši stručni saradnik, sa završenim VII, I/II ciklus bolonje (180, 240, 300 ECTS) – 1.379,40 KM;
* nastavnik/stručni saradnik – viši savjetnik/stručni saradnik savjetnik, sa završenim VII, I/II ciklus bolonje (180, 240, 300 ECTS) – 1.448,70 KM;
* nastavnik/stručni saradnik sa završenom VŠS –1.201,20 KM;
* nastavnik/stručni saradnik – mentor/samostalni stručni saradnik sa završenom VŠS, –1.237,50 KM;
* nastavnik/stručni saradnik – savjetnik/viši stručni saradnik sa završenom sa završenom VŠS, –1.270,50 KM;
* nastavnik/stručni saradnik – viši savjetnik/stručni saradnik savjetnik sa završenom VŠS, –1.343,10 KM.

Tačan iznos osnovne plaće utvrdjuje se na osnovu stečenog zvanja i stepena stručne spreme nastavnika/stručnog saradnika i prijave na obavezno osiguranje.

**ROK ZA PODNOŠENJE PRIJAVE**

Konkurs ostaje otvoren 10 dana od dana objave obavještenja o raspisanom konkursu u dnevnim novinama “Oslobođenje” i krajnji rok za prijavu na javni konkurs je **21.08.2023. godine**.

**ADRESA NA KOJU SE PRIJAVE PODNOSE I NAČIN PREDAJE DOKUMENTACIJE**

Prijave sa dokazima o ispunjavanju uslova za konkurs dostaviti **preporučeno poštom ili lično na protokol škole u zatvorenoj koverti na adresu:**

**Javna ustanova Osnovna škola ''Pofalići'', Ivanjska broj 1, 71000 Sarajevo, Konkursnoj komisiji, sa naznakom „Prijava na javni konkurs na poziciju (navesti ime i prezime kandidata, adresu i poziciju/e za koju/e je raspisan javni konkurs) NE OTVARAJ - OTVARA KOMISIJA“.**

Nepotpune, neblagovremene i neuredne prijave, neće se uzeti u razmatranje.

# DOKUMENTACIJA KOJA SE PODNOSI UZ PRIJAVU

1. OBAVEZNA DOKUMENTACIJA
2. svojeručno potpisana pisana prijava kandidata na konkurs s kratkom biografijom, tačno navedenom dokumentacijom koja se prilaže uz prijavu na konkurs, tačnom naznakom na koju poziciju se konkuriše i kontakt podacima kandidata (adresa, broj telefona, e-mail adresa),
3. diploma/uvjerenje/svjedodžba o stečenoj stručnoj spremi,
4. izvod iz matične knjige rođenih,
5. uvjerenje o državljanstvu BiH (ne starije od šest mjeseci),
6. svojeručno potpisana saglasnost o dostavljanju preliminarnih odluka prema kojoj se kandidatu, preliminarne odluke iz člana 19. Pravilnika, dostavljaju elektronskom poštom na adresu koju je kandidat naveo u prijavi na javni konkurs (Obrazac saglasnosti u prilogu ovog konkursa);
7. i drugi dokazi o ispunjavanju uslova za to radno mjesto, a koji su navedeni u javnom konkursu.
8. DODATNA DOKUMENTACIJA
9. uvjerenje o radnom stažu sa tačno naznačenim poslovima i radnim zadacima (šifra zanimanja) koje

izdaje fond za penzijsko-invalidsko osiguranje,

1. potvrda/uvjerenje poslodavca o vremenu provedenom na poslovima nastavnika u produženom
2. i cjelodnevnom boravku redovne osnovne škole i poslovima asistenta u ustanovi,
3. potvrda/uvjerenje poslodavca o vremenu provedenom na stručnom osposobljavanju u ustanovi,
4. uvjerenje o položenom stručnom ispitu,
5. potvrda/uvjerenje o vremenu provedenom na evidenciji službe za zapošljavanje koju/e izdaje Služba za zapošljavanje Kantona Sarajevo (ne starija/e od tri mjeseca),
6. rješenje o sticanju posebnog stručnog zvanja koje je izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika odnosno propisom koji se primjenjuje na teritoriji Bosne i Hercegovine, kojim je stečeno zvanje na osnovu istih kriterija i u istoj proceduri kao u navedenom pravilniku,
7. diploma/uvjerenje o stečenom akademskom zvanju,
8. potvrda o posebnom priznaju UNSA,
9. uvjerenje/rješenje nadležnih organa o pripadnosti boračkoj populaciji i to:
   1. uvjerenje o statusu djeteta šehida-poginulog borca i nestalog branioca;
   2. rješenje o priznatom pravu na porodičnu invalidninu za suprugu šehida- poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida,
   3. dokaz o bračnoj zajednici sa ratnim vojnim invalidom,
   4. rješenje o priznatom pravu na mjesečno novčano primanje dobitniku priznanja,
   5. uvjerenje o učešću u oružanim snagama,
   6. uvjerenje o statusu djeteta ratnog vojnog invalida,
   7. rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko - invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta (ne starije od šest mjeseci);
10. uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca (ne starije od šest mjeseci).

Primjena bodovanja po osnovu kriterija radni staž/radno iskustvo (član 9. Pravilnika) vrši se na osnovu:

1. uvjerenja o radnom stažu sa tačno naznačenim poslovima i radnim zadacima koje izdaje fond za penzijsko-invalidsko osiguranje za kriterije iz člana 9. stav (1) i (5) Pravilnika sa izuzetkom bodovanja radnog staža stečenog na poslovima nastavnika u produženom i cjelodnevnom boravku redovne osnovne škole i poslovima asistenta u ustanovi, koje se vrši na osnovu potvrde/uvjerenja poslodavca kod kojeg je kandidat radio,
2. potvrde/uvjerenja poslodavca o vremenu provedenom na stručnom osposobljavanju u ustanovi za kriterije iz člana 9. stav (2) i (6) Pravilnika.

**DODATNO BODOVANJE PO OSNOVU DOPUNSKIH PRAVA BORACA – BRANITELJA BiH I ČLANOVA NJIHOVIH PORODICA**

Nakon bodovanja na osnovu općih i posebnih kriterija u skladu sa Pravilnikom s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo“ br. 12/22 i 22/22), (u daljem tekstu: Pravilnik), na ukupan broj prethodno ostvarenih bodova, u zavisnosti o pripadnosti boračkoj populaciji (borci-branitelji BiH i članovi njihovih porodica) dodaju se i bodovi kako je to propisano Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“ br. 37/20 i 27/21), a dodatni bodovi se računaju u skladu sa Instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene

novine Kantona Sarajevo“, broj: 38/20 i 28/21).

**Pravo na dodatne bodove ostvaruju branioci i članovi njihovih porodica pod sljedećim uslovima:**

**a) da imaju prijavljeno prebivalište/boravište u Kantonu Sarajevo i**

**b) da se nalaze na evidenciji JU „Služba za zapošljavanje Kantona Sarajevo" ili su zaposleni na određeno vrijeme ili da su zaposleni sa nižom stručnom spremom od one koju posjeduju - Kandidat je obavezan dostaviti dokaz da je u evidenciji JU Služba za zapošljavanje Kantona Sarajevo evidentiran kao nezaposlena osoba (Uvjerenje Službe ne starije od datuma objavljivanja obavještenja o raspisanom Javnom konkursu) ili dokaz da je zaposlen na određeno vrijeme (Potvrda izdata od strane poslodavca, ne starije od datuma objavljivanja obavještenja o raspisanom Javnom konkursu) ili dokaz da je zaposlen sa nižom stručnom spremom od one koju posjeduje (Potvrda poslodavca sa obaveznom naznakom stepena stručne spreme/zanimanja s kojim je radnik zasnovao radni odnos kod poslodavca ne starije od datuma objavljivanja obavještenja o raspisanom Javnom konkursu)**

Prijava kandidata koji nije dostavio dodatnu dokumentaciju će se smatrati urednom, a prijavljeni kandidat će se bodovati samo po osnovu onih kriterija za koje je dostavio urednu i validnu dokumentaciju.

Dokumentacija koju kandidat dostavlja uz svojeručno potpisanu pisanu prijavu na konkurs mogu biti kopije, uz obavezu da kandidat, koji je primljen po konkursu, dostavi originalnu dokumentaciju ili ovjerene kopije dokumentacije, najkasnije pet dana po dobijanju konačne odluke o izboru radnika.

Obrazac saglasnosti o dostavljanju preliminarnih odluka iz tačke e) Obavezne dokumentacije nalazi se u prilogu konkursa.

Nakon konačnosti odluke o izboru radnika, a najkasnije na dan početka rada u školi, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom.

Sistematski ljekarski pregled koji se organizuje u skladu sa Kolektivnim ugovorom za djelatnosti predškolskog odgoja i osnovnog odgoja i obrazovanja u Kantonu Sarajevo je ekvivalent ljekarskom uvjerenju nadležne zdravstvene ustanove.

Obavještenje o raspisanom javnom konkursu je objavljeno u dnevnim novinama „Oslobođenje“ dana 10.8.2023. godine, a kompletan tekst konkursa je objavljen na službenoj internet stranici Javne ustanove Osnovna škola ''Pofalići“' ([www.ospofalici.edu.ba](http://www.ospofalici.edu.ba)) i putem službenog e-maila škole dostavljen Ministarstvu za odgoj i obrazovanje Kantona Sarajevo i JU „Služba za zapošljavanje Kantona Sarajevo“ radi objavljivanja na njihovim službenim internet stranicama uz naznaku isteka roka za prijavu na ovaj konkurs i to do 21.08.2023. godine i ostat će objavljen na službenoj internet stranici škole u čitavom periodu roka prijave.

**PRILOG**

**Saglasnost za dostavljanje preliminarnih odluka**

Na osnovu člana 19. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo“ br. 12/22 i 22/22), saglasan/na sam da mi se preliminarne odluke dostavljaju elektronskom poštom na adresu koju sam naveo/la u prijavi na javni konkurs.

U , dana 2023. godine

Kandidat/kandidatkinja